Insular a Gobierno ti Is-isla ti Filipinas

Ti Insular a Gobierno ti Is-isla ti Filipinas ket maysa idi a teritorial a gobierno ti Estados Unidos iti Amerika a napartuat idi 1901 nga itan ket ti Filipinas. Ti nagan ket pudno a mangipaltiing a daytoy idi ket paisano nga administrasion babaen ti turay ti Bureau of Insular Affairs, a maigiddiat iti sinukatanna a gobierno ti militar.

Ti gobierno ket kasisigud a naurnos iti kabarbaro a naala a teritorio babaen ti sanga ti ehekutibo ti gobierno ti Amerikano tapno masukatan ti turay ti militar iti paisano. Napardas idi nga inpasa idi 1902 ti Kongreso ti Estados Unidos ti Organiko a Tignay ti Filipinas, a pormal a mangbigbig ti Insular a Gobierno ken nagserbi a kas ti batayan a lintegna, wenno tignay nga organiko, a kapada met ti batay-linteg. Daytoy a tignay ket nagited iti Gobernador Heneral ti Filipinas nga indutok babaen ti Presidente ti Estados Unidos, ken ti pay dua a kamara a Lehislatura ti Filipinas nga agraman iti naidutok a Komision ti Filipinas a kas ti akinngato a kamara ken ti napno a nabutosan, napno a nabutosan iti Filipino nga akinbaba a kamara, ti Asemblia ti Filipinas.

Idi 1916, ti Organiko a Tignay ti Filipinas ket sinukatan babaen ti Linteg Jones, a nagipatingga met iti Komision ti Filipinas ken nangited mabutosan kadagiti dua a kamara ti Lehislatura ti Filipinas.

Iti kanungpalan, idi 1935, ti Insular a Gobierno ket sinaruno babaen ti Mankomunidad ti Filipinas, ken agdama pay laeng daytoy a tinurayan ti gobierno ti Amerikano, kas kasakbayan nga addang iti napno a wayawaya kadagiti sumaruno a sangapulo a tawen.  Tinaktak ti Maikadua a Gubat ti Sangalubongan, nakagun-od ti Filipinas ti napno a kinaturay idi 1946.

 Dagiti nagibasaran 

 Bibliograpia 





 *


 Adu pay a mabasbasa 


Filipinas, Is-isla ti